
ที่ ศธ ๐๔๐๙๕/      
                                      สำนักงานเขตพื้นที่การศึกษาประถมศึกษาพะเยา เขต ๑
             ๕๙๘ ถนนสนามกีฬา หมู่ที่ ๑๑ ต.บ้านต๋อม
             อำเภอเมือง  จังหวัดพะเยา  ๕๖๐๐๐  
      พฤศจิกายน  ๒๕๕๗
เรื่อง    การดำเนินการสอบ PRE O-NET ปีการศึกษา ๒๕๕๗
เรียน   ผู้อำนวยการโรงเรียนในสังกัดทุกโรงเรียน 
สิ่งที่ส่งมาด้วย   
แผ่นซีดีต้นฉบับข้อสอบ PRE O-NET ปีการศึกษา ๒๕๕๗
๑
ชุด

ตามที่สำนักงานคณะกรรมการการศึกษาขั้นพื้นฐาน กำหนดให้มีการดำเนินการสอบ Pre-O-NET ปีการศึกษา  ๒๕๕๗ โดยใช้ข้อสอบที่สำนักทดสอบ สำนักงานคณะกรรมการการศึกษาขั้นพื้นฐานจัดส่งให้แก่เขตพื้นที่จำนวน ๕ กลุ่มสาระหลัก ภายในเดือนธันวาคม โดยมีวัตถุประสงค์เพื่อกระตุ้นให้โรงเรียนได้ตระหนักถึงความสำคัญของการนำผลการประเมินไปใช้ในการพัฒนาผู้เรียนได้ตรงตามศักยภาพ รวมทั้งเปิดโอกาสให้นักเรียนได้ทำความคุ้นเคยกับแบบทดสอบในรูปแบบต่าง ๆ นั้น

ในการนี้สำนักงานเขตพื้นที่การศึกษาประถมศึกษาพะเยา เขต ๑ ได้กำหนดให้มีการดำเนินการสอบ Pre-O-NET ปีการศึกษา  ๒๕๕๗ ในวันศุกร์ที่ ๒๘ พฤศจิกายน ๒๕๕๗ นี้และเพื่อให้การดำเนินการสอบเป็นไปด้วยความเรียบร้อยและมาตรฐานการจัดสอบ ขอให้โรงเรียนนี้ดำเนินการดังนี้

๑.
ศึกษาคู่มือการจัดสอบ Pre-O-NET ปีการศึกษา  ๒๕๕๗ ที่ส่งมาพร้อมนี้อย่างละเอียด พร้อมประชุมชี้แจงวัตถุประสงค์การสอบให้กับนักเรียนเพื่อสร้างความตระหนักและประโยชน์ที่ได้รับ รวมทั้งประชาสัมพันธ์ให้กับผู้ที่เกี่ยวข้อง

๒. 
กำหนดปฏิทินการสอบให้สอดคล้องกับเขตพื้นที่การศึกษา คือ วันศุกร์ที่ ๒๘ พฤศจิกายน ๒๕๕๗ ตั้งแต่เวลา ๐๘:๓๐ น. เป็นต้นไป

๓.
แต่งตั้งคณะกรรมการจัดสอบ Pre-O-NET ปีการศึกษา  ๒๕๕๗ 

๔. 
จัดทำสำเนาข้อสอบ และกระดาษคำตอบตามต้นฉบับที่ส่งมาพร้อมนี้ตามระดับชั้นที่เปิดทำการสอน และจำนวนนักเรียนในแต่ละระดับชั้นของสถานศึกษา แล้วจัดเก็บรักษาให้มิดชิด

๕.
ดำเนินการจัดสอบตามวัน เวลาที่กำหนดในข้อ ๒ หลังจากเสร็จสิ้นการจัดสอบ Pre-O-NET      ปีการศึกษา  ๒๕๕๗ ให้ตรวจกระดาษคำตอบ และแจ้งผลการสอบให้กับนักเรียนเป็นรายบุคคล
/๖. สำรวจจุดเด่น จุดด้อย

๖.
สำรวจจุดเด่น จุดด้อยของผลคะแนนการสอบตามโครงสร้างข้อสอบ และจัดสอนซ่อมเสริม/ปรับปรุงการเรียนการสอนในระดับชั้นเรียน และรายบุคคล


๗.
รายงานการจัดสอบ และผลการสอบตามแบบฟอร์มที่ส่งมาพร้อมนี้ต่อสำนักงานเขตพื้นที่การศึกษาประถมศึกษาพะเยา เขต ๑ ผ่านทางระบบหนังสือของทางราชการและหนังสืออิเล็กทรอนิคส์ไปยัง e-mail : tanteynong@yahoo.com ภายในวันที่ ๓๐ พฤศจิกายน ๒๕๕๗ เพื่อรวบรวมข้อมูลและรายงานต่อสำนักงานคณะกรรมการการศึกษาขั้นพื้นฐานต่อไป

อนึ่งแบบทดสอบ PRE O-NET เป็นเอกสารลับของทางราชการดังนั้นเมื่อสถานศึกษาใช้แล้วให้เก็บรักษาไว้ห้ามเผยแพร่

จึงเรียนมาเพื่อทราบ และพิจารณาดำเนินการ 
ขอแสดงความนับถือ
กลุ่มนิเทศ  ติดตามและประเมินการจัดการศึกษา
โทร. ๐๕๔-๔๓๑๘๒๐  โทรสาร  ๐๕๔-๔๓๑๘๒๐
เจ้าหน้าที่ โทร. ๐๘๑-๐๓๑๔๘๔๙ e-mail tanteynong@yahoo.com















� EMBED Word.Picture.8  ���











[image: image2.wmf] 

_1209197983.doc
[image: image1.png]






